# OPEN SPACE (Nyitott terek) foglalkozás a Közgyűlésen

Nyékvárkony, 2014. február 8

A nagy kérdés: *Jelenleg mik a szövetségünkben azok a témák, nagy kérdések, amikkel foglalkoznunk kellene/Te szívesen foglalkoznál (ideális feltételek, körülmények mellett)?*

Felmerülő témák:

* Toborzás
* **Toborzás, miért jó cserkésznek lenni**
* Létszámtoborzás
* *csapatalakítás*
* Tegyük vonzóvá a cserkészetet
* Fogyás (= létszámcsökkenés)
* *Taglétszámcsökkenés*
* taglétszámcsökkenés
* 15-20 évesek motiváltsága
* **ŐVk motiválása, igényes őrsi összejövetelek**
* Az ŐV-k miért nem akarnak őrsöt vezetni
* Motiváció a vezetésre
* ŐV hiány a csapatokban
* Motiváció
* ŐVk, vezetők motiválatlansága
* Vezetők, ŐVk felelősségvállalása
* *Csapatok életben tartása*
* *Csapatparancsnokok utánpótlása*
* *Kevés gyerek a rendezvényeken*
* Elit tábor (akár rover vagy cserkész)
* **Roverek** (program, elöregedés, széthúzás)
* Roverprobléma
* *Lelki megerősödés*
* *Természeközeliség*
* *Fiatalok motiválása a természet szépségének megélésére*
* **Vízicserkészet**
* *Kiadványok*
* **Felelős internethasználat, médianevelés**
* *Csapatok jogi személyisége+ könyvelése*
* *Kiégés*
* *Éneklés*
* *Fegyelmi ügyek hatékony szankcionálása*

Mint látható, néhány téma többször is előfordul, azaz külön-külön több embert is foglalkoztat. Nagyjából ezekbe a kategóriákba sorolhatóak: **toborzás és létszámcsökkenés, motiváció, ŐV kérdés** (őrsvezetés, létszámuk, felelősségvállalás, stb.), **rover korosztály** (program, problémák, stb.), **természetközeliség.** Ehhez képest nem mindről beszélgettek, viszont alakultak kiscsoportok olyan témákban, amit csak egy-egy ember írt fel (pl. vízicserkészet, felelős internethasználat). A felmerülő témák listájából vastagon szedett betűkkel van jelezve, amiről kiscsoportban beszélgettek (persze, néhány témát össze lehetett vonni, amit meg is tettek).

Nagyjából minden témáról való beszélgetés kitöltötte a másfél órát. Kivéve a toborzás (erről, ha jól láttam, csak ketten beszélgettek rövid ideig), pedig a kis papírok alapján jóval több embert érdekelt volna. Dőlt betűvel jelöltem azokat, amikről tudtommal nem esett szó (igyekeztem belehallgatni rövid időre minden kiscsoportba, de igaz, hogy nem hallottam minden témát). Illetve az utolsó 20-25 percben alakult egy újvári csoport, ahol spontán összeültek kb. 10-en csapatdolgokat megbeszélni - nem volt rajta semelyik papiroson, és nem is szövetségi szintű, de hagytam.☺

Négy csoportnak nálam van a flip chart jegyzete + egy azt hiszem Vörös Csabinál (nem vagyok biztos benne, hogy hívják)- ő ígérte, hogy kommentekkel elküldi a rover témát begépelve, kiegészítve (még várom). A lenti jegyzetekhez odaírtam egy-két embert, akikre emlékszem, hogy benne voltak az adott csoportban (ha igény lenne plusz magyarázatra, mert néhány jegyzet nekem sem érthető). Sajnos az eredmények rövid bemutatására már nem maradt idő.

Ezek, meg a fenti lista talán segíthetnek a következő CSVK/közgyűlés programjának alakításakor.

## Kiscsoportok jegyzetei

### Toborzás- Vadmacs, Borka Andi

* Korosztály szerint
* Előadás szervezeteknek- magyar
* Kisközösség falun – falusi életbe belekapcsolódva
* Oviban játék, kalandos délután
* Felnőttek: visszavonzani a régieket, külsős felnőtteket, felnőtt őrs kialakítása= alapképzés, egyedülállók szocializálódása
* Működő csapatok Toborzó TT szülőknek is
* Régieket felkutatni – általuk kapcsolatépítés (egyház, suli, község)
* violinkulcs.jpegToborzótiszt – kulcsember
  + Videó anyaga, foglalkozások
  + Csapat felépítése= team
  + Felméri a csapatok igényét (sok kicsi- vezetőhiány)
  + = csereprogramok
* Roverek közül programfelelősöket
  + Toborzó segítő = sikerélmény nekik

### Felelős internethasználat – Szabó Csilla

* A felelős internethasználat („médianevelés”) oktatása a próbarendszer része kell, hogy legyen, d. illemtan
* Médianevelés kiadvány → éves munkatervbe
* Kivonat (tanárok, szülők, egyéb szervezetek)

### Vízicserkészet- Zolee, Dawkie, Iván

Problémák:

* Nem vagyunk vizen
* Nincsenek vizicserkészek
* Mi az a vizicserkészet nálunk?
* A vizi kisközösség bomlasztja a csapatot

Megoldási ötletek:

* Járjunk a vízre!
* Vándor vízikupa (biz. Időközönként megkapná egy csapat, az akkor több vizes programot szervezne, kapna támogatást, kenukat, stb.)
* Szervezzünk vizitúrát Ipolyság mellett!:)
* Isonzó, Salza, Csiliz, Batuv Karel, Öreg Duna

### Őrsvezetők (motiváció, őrsvezetés, igényes őrsvezetés, ŐV kiégés, ŐV hiány)- Kinga

Okok:

* Munkamorál csökkenés
* Nincs ŐV-knek belső motivációja (nem akar annyira a gyerekeivel lenni)
* Értelmetlen okok miatti elmaradás
* Felelősségérzet hiánya
* Elszeparálódás őrsi szinten (a többi vezetőtől→ csapatrendezvényekre igény)
* Fél év utáni kiégés a vezetésben → motivációvesztés
* Akkor van vezető, amikor nincs gyerek, mikor van gyerek, nincs ŐV
* Jobb rovernek lenni, mint ŐVnek → nincs ŐV kiváltság
* ELÉGEDETLENSÉG → nem értékelik a… csokit ☺
* Nincs pozitív visszajelzés
* Személyes faktor → személyiségfüggő

Mi hiányzik ahhoz:

* Generációs ismeretek → Y
* Tiszteletlen gyerekek, problémás gyerekek, szituációk, amiket az ŐV nem tud kezelni

Megoldás:

* Közös munkatervírás az ŐVknek
* Apró ajándékos motiváció → kis csoki
* VISSZAJELZÉS ADÁS
* Megbeszélés az ŐVk között → örömök, problémák
* ŐV kiadvány → ötlettár témákra kidolgozva
* Kapcsolatépítés ŐVk között
* ŐV csoport (csapaton vagy körzeten belül) → tapasztalatcsere
* Legyen ŐV „kiváltság” a roverekkel szemben → fele tábordíj
* (cserkészfalu, cserkész elit gimnázium)
* ŐV-khez mentor
* SŐVöknek hetente mintaőrsi tartás vezetők által váltakozva → motiváció, majd ŐV tábor után őrsvezetés a példa alapján
* Őrsök közötti versenyszellem
* Jutalmazás → legjobb őrs
* Önismereti tréning ŐVknek → autoritás növelése a gyerekek szemében
* A párok bevonzása a csapatba, szülők támogatása